**A Magyar Vakok és Gyengénlátók Országos Szövetségének elnöksége 2023-ben, a Vakok és Gyengénlátók Hermina Egyesületének felterjesztése alapján Dvariecki Bálint látássérült emberként kifejtett munkáját Louis Braille emlékérem adományozásával ismeri el.**

Dvariecki Bálint

Már a számítástechnikai középiskolában az első olyan évfolyamba járt Bálint, ahová jártak látássérültek, és eljutottak az érettségiig.

Főiskola után az ELTE Tanító és Óvóképző főiskolán kezdett el dolgozni informatikusként. Ez már egy nagy kihívás volt számára, hiszen minimális látással kellett egy közel 120 számítógépből álló parkot üzemeltetnie.

Majd 2 év után informatikai csoportvezető lett. Pár embernek akkor is bizonyítania kellett, hogy a látása nem akadályozza a pozíció ellátásában.

Itt már közbeszerzési eljárásokat, beszerzéseket bonyolított az egész intézmény részére, valamint szerver és gépparkot üzemeltetett.

Még az iskolai munka mellet megalapította az Alko-soft Bt-t. Munka után járt ki látó és látássérült emberekhez számítógépet szervizelni.

Mindent BKV járatokkal oldotta meg. Néha egy komplett gépet a régi monitorral vitt házhoz, és szállította egyik helyről a másikra javítás céljából.

Nagyon sok energiabefektetés kellett hozzá.

2008-ban eljött az iskolától, és kisebb pozícióba kerülve a Hermina egyesületnél kezdett el dolgozni. A tagoknak nyújtott informatikai szolgáltatásokat. Ugyanúgy akkor még többnyire háznál Budapesten és vonzáskörzetében.

Közben az Alko-softot is fejlesztette. Esténként, sokszor éjszakánként, hétvégenként is dolgozott, mivel az Alko-soft is egyre több munkát adott.

Folyamatosan fejlesztette a kínálatot, újabb és újabb szolgáltatásokat talált ki.

Önkéntes alapon megalapította a Dital könyvtárat, és lefejlesztette ingyenesen a keretrendszerét.

Közben képezte magát, és üzleti tervezést, menedzsmentet, értékesítést, marketinget tanult, és sikeresen pályázott egy szervezetnél. Ezek után már tudatosan társadalmi vállalkozásként működött.

Az évek során számos segédeszközt honosított meg Magyarországon, és tette elérhetővé látássérültek számára. Ezek mellett számos akadálymentesítési projektben vett részt.

Ő álmodta meg a LESEK (látássérült emberek segédeszköz konferencia) rendezvényt, mely már 9 alkalommal került megrendezésre. A szervezést minden évben Ő végezte.

Sikeresen ismét rengeteg energiabefektetéssel pályázott, és elkészített egy újság előfizető rendszert az eRikkkancs rendszert, mely segítségével a látássérültek tudnak akadálymentesen újságot olvasni.

2021-ben alapított egy ekönyv és hangoskönyv kiadásával foglalkozó kiadót a HELMA kiadót.

Itt már nem csak a látássérülteknek, hanem a kezdő, magyar íróknak is segítséget tudott nyújtani, hogy az írásaik megjelenhessenek.

2023 év első negyedévében pedig megint egy új dolgot hozott létre, az MKMT (Magyar könyv is Magyar termék) mozgalom. A mozgalommal sokkal jobban elérhetővé és elismerté akarja tenni a magyar szerzők magyar könyveit.

Mindig az újdonságokon, megújuláson töri a fejét, és valósítja meg az elképzeléseit.